APROBACIÓN DEFINITIVA DO REGULAMENTO DO CONSELLO ESCOLAR
ADMINISTRACIÓN LOCAL — Municipal — Cangas (Ordenanzas e Regulamentos, 18/10/2016)

Aprobado inicialmente polo Pleno da Corporación, en sesión de data do 227 de maio de 2016 o Regulamento do Consello escolar municipal do Concello de Cangas e sometido ao trámite de exposición pública mediante anuncio publicado no BOP nº 11, de data do 10 de xuño de 2016, resolta a alegación presentada mediante acordo plenario de data 12 de setembro de 2016, elévase a definitivo o acordo de aprobación inicial e publícase o texto íntegro do Regulamento para o seu xeral coñecemento e en cumprimento do establecido no artigo 70.2 da Lei 7/1985, de 2 de abril, Reguladora das Bases de Réxime Local: O CEMC constitúese como órgano de consulta e participación cidadán na planificación e intervención educativa do Concello de Cangas, coas finalidades e competencias que de seguido se desenvolven. As finalidades sobranceiras do CEMC serán as de estudio, asesoramento e emisión de propostas á Corporación Municipal e á Administración educativa sobre tódolos aspectos do ensino non universitario que incidan na nosa poboación, buscando a máxima participación de tódolos cidadáns, entidades e organismos interesados no feito educativo. O carácter de organismo participativo na planificación e intervención educativa non universitaria realizarase por medio das funcións que lle son propias ó CEMC: asesoramento, consulta, propostas e información nas cuestións seguintes: a) convenios e acordos de colaboración coa Consellería de Educación e Ordenación Universitaria ou calquera outra administración pública que afecten ó ensino dentro do ámbito municipal. b) Actuacións e normas municipais que afecten ós servicios educativos complementarios e extraescolares con incidencia no funcionamento dos centros docentes, tales como transporte escolar, comedores, servicios de limpeza e conservación c) actuacións e normas municipais que afecten ou favorezan a ocupación real das prazas escolares coa finalidade de mellora-lo rendemento educativo e, se é o caso, facer efectiva a obrigatoriedade do ensino. d) Situación de centros docentes dentro da demarcación municipal. e) Prioridade nos programas e actuacións municipais que afecten a conservación, vixilancia e mantemento adecuado dos centros docentes de responsabilidade municipal, prestando unha atención especial a supresión de barreiras arquitectónicas. f) Fomento das actividades tendentes a mellora-la calidade educativa, especialmente no que respecta a adaptación da programación ó medio. g) Competencias educativas que afecten ó ensino non universitario e que a lexislación outorgue ós municipios. h) Na programación de investimentos en materia educativa. i) Programación anual do Departamento de Educación: Dinamización educativa e infraestrutura escolar. j) Presuposto anual do Concello en materia educativa. k) Calquera outro asunto que pola súa importancia para a vida escolar do Concello lle sexa consultado. Ó abeiro do disposto no artigo 16 da lei do Parlamento de Galicia 3/1986 de 18 de Decembro, e do artigo 30 do Decreto da Consellería de Educación e Ordenación Universitaria 44/1988, do 11 de febreiro que regula a composición dos Consellos Escolares Municipais, o CEMC estará composto polos seguintes membros: a) Presidente/a: O Alcalde ou Alcaldesa, ou membro da Corporación en quen delegue. b) Vicepresidente/a: O/A Concelleiro/a de Ensino. c) Dez profesores/as dos niveis educativos correspondentes ó ámbito do ensino non universitario de Galicia, propostos polos sindicatos ou asociacións profesionais proporcionalmente á representación obtidas no municipio nas eleccións sindicais respectivas do sector docente, distribuídos da seguinte forma: — seis do ensino público. — catro do ensino privado. d) Seis pais/nais de alumnos/as propostos polas federacións de asociacións de pais e nais de alumnos. e) Catro alumnos/as elixidos/as polos representantes dos/as alumnos/as nos Consellos Escolares dos centros existentes no municipio: f) Un/unha representante do persoal non docente que desempeñe as súas funcións nos centros de ensino público. g) Un/unha representante dos Movementos de Renovación Pedagóxica con presencia activa no Concello. h) Un/unha representante das Asociacións de persoas con diversidade funcional, ou de persoas necesitadas dunha atención educativa especial. i) Un/unha membro do Centro Municipal de Benestar Social. j) Un/unha representante dos/as directores/as dos Institutos de secundaria do Concello de Cangas. k) Un/unha representante dos/as directores/as dos centros de educación infantil e primaria do Concello de Cangas l) Un/una representante dos centros concertados do Concello de Cangas ll) Un/unha representante dos comerciantes e industriais nomeado/a pola Federación de Comerciantes e industriais do Morrazo. m) Un/unha representante das asociacións veciñais nomeado/a pola Federación de Asociacións de veciños de Cangas. n) Un/unha representante dos/as orientadores/as dos centros escolares de Cangas ñ) Un/unha representante da Administración educativa designado/a pola Delegación Provincial de Educación. o) Un/unha traballador/a municipal da área de Educación que actuará como Secretario/a. Non terá voto. O CEMC estruturase en Pleno, Comisión Permanente e Comisións de traballo. O Pleno do CEMC estará constituído polo/a Presidente/a, o/a Vicepresidente/a, o/a Secretario/a e os/as vogais do CEMC. Para a súa constitución inicial será necesario que asistan, polo menos, os dous terzos dos membros que compoñan o Pleno. De non acadarse o quórum establecido, procederíase a unha nova convocatoria nun prazo máximo de 7 días, rexéndose para a súa constitución polo establecido no artigo 7 deste Regulamento. O pleno do CEMC haberá de xuntarse, como mínimo, unha vez por trimestre, en sesión ordinaria, e preceptivamente a comezo e final de cada curso escolar. Poderá xuntarse en sesión extraordinaria se o considera oportuno o/a Presidente/a, ou ben se o solicitan por escrito, como mínimo unha terceira parte dos/as vogais do Pleno do CEMC. A convocatoria das sesións ordinarias e extraordinarias do Pleno do CEM haberá de realizarse cunha antelación mínima de 72 horas, acompañada da Orde do día, na que se fixarán os puntos a tratar. As sesións do Pleno do CEMC celebraranse en primeira convocatoria, sempre que concorra a maioría absoluta dos membros de dereito, e en segunda convocatoria, un cuarto de hora despois da anunciada, se asistira, polo menos, o/a Presidente/a ou Vicepresidente/a, o/a Secretario/a e un terzo dos/as vogais. Os acordos adoptaranse por maioría dos votos dos presentes, poderanse formular votos particulares Tódolos/as membros do Pleno do CEMC, así como cada un dos grupos políticos representados no Concello, recibirán obrigatoriamente copia das actas e da documentación das comisións de traballo, de Pleno e da Comisión Permanente. Así mesmo haberá no Concello unha copia das devanditas actas para que calquera veciño/a que o solicite poida consultalas. Serán competencias do Pleno do CEMC: a) Debater e aproba-los informes e ditames referidos ós puntos indicados no artigo 3 deste regulamento. b) Nomear os membros da Comisión Permanente. c) Aproba-la creación de Comisións de Traballo. d) Aproba-la memoria anual da actuación do CEMC. e) Aproba-lo informe anual sobre a situación do ensino non universitario no Municipio. O Pleno poderá crear Comisións de Traballo para tratar temas específicos, rematando as súas funcións no momento en que o Pleno o determine. Por norma existirán as seguintes comisións: O CEMC para tratar temas específicos e puntuais poderá solicita-la asistencia de persoas de recoñecida acreditación ou coñecementos nunha materia, ou de entidades afectadas por un problema, que terán voz, pero non voto. A Comisión Permanente do CEMC será elixida polo pleno do CEMC e asegurará a representación de tódolos sectores. Estará formada por: As funcións da Comisión Permanente do CEMC serán: a) Prepara-la orde do día das sesións ordinarias e extraordinarias do Pleno do CEMC. b) Prepara-los temas, os informes, as propostas e os ditames para seren debatidos polo pleno do CEMC. c) Xestiona-los asuntos e acordos que lle encomende o Pleno. d) Coordina-lo labor das Comisións de Traballo. e) Elabora-la memoria anual da actuación do CEMC. f) Elabora-lo informe anual sobre a situación do ensino non universitario no municipio. O/A Presidente/a do CEMC terá as seguintes funcións: a) Ostenta-la representación oficial do CEMC. b) Convocar, presidi-las sesións e modera-los debates do Pleno do CEMC. c) Autorizar coa súa sinatura os acordos do Pleno do CEMC. O/A Vicepresidente/a será o/a Concelleiro/a de Ensino e asumirá as atribucións do/a Presidente/a en caso de ausencia, vacante ou doenza. Asemade, presidirá a Comisión Permanente. Serán funcións do/a Secretario/a: a) Citar ás sesións do Pleno do CEMC, que convocará o Presidente, cando menos con 72 horas de antelación, segundo a orde do día que prepara a Comisión Permanente do CEMC. b) Redacta-las actas das sesións do Pleno e da Comisión Permanente do CEMC, que serán aprobadas na seguinte reunión. c) Calquera outra tarefa, relativa a funcións xenéricas de secretaría, que lle encomende o CEMC. d) Custodia-las Actas. O CEMC ó remate de cada curso escolar elaborará unha memoria da súa actuación. Igualmente o CEMC elaborará ó remate de cada curso académico un informe sobre o estado do ensino no municipio que enviará para o seu coñecemento, á Corporación Municipal, ó Consello Escolar Territorial, ó Consello Escolar de Galicia e á Delegación Provincial de Educación. a) O mandato dos/as compoñentes do CEMC será de catro cursos académicos. Serán revocados ou ratificados por metades cada dous cursos, en cada un dos grupos polos que foron nomeados. b) Os/As compoñentes do CEMC que o sexan en virtude da representación que ostenten perderán a condición de tales no momento de cesaren como representantes dos seus colectivos. c) Os/As compoñentes do CEMC designados por colectivos ou entidades poderán ser revocados/as se quen fixeron a designación o consideran oportuno. d) No caso de producirse algunha vacante, deberá ser cuberta nun prazo máximo de dous meses. O/A novo/a compoñente o será polo tempo que resta para completa-lo mandato. A sede e lugar de reunións do CEMC e das súas comisións, serán locais municipais.” Cangas, 23 de setembro de 2016.—Alcalde-presidente, Hugo Luis Almadana Baras.